DEĊIŻJONI TAL-KUMMISSJONI
tat-13 ta' Frar 2006
li tirrikonoxxi il-karattru kompletament operazzjonali tad-database Taljana dwar l-annimali bovini
(innotifikata taħt dokument numru C(2006) 350)
(It-test Taljan biss hu awtentiku)
(2006/132/KE)
IL-KUMMISSJONI TAL-KOMMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament (KE) Nru 1760/2000 (1) tal-Parlament Ewropew u tal-Kunsill li jistabbilixxi sistema għall-identifikazzjoni u r-reġistrazzjoni tal-bhejjem tal-fart u dwar it-tikkettjar tal-laħam taċ-ċanga u tal-prodotti tal-laħam taċ-ċanga u li jħassar ir-Regolament tal-Kunsill (KE) Nru 820/97, u b'mod partikolari l-Artikolu 6 (3) tiegħu,
Billi:
(1)
L-Italja ppreżentat talba għal rikonoxximent tal-karattru kompletament operazzjonali tad-database li tagħmel parti mis-sistema Taljana għall-identifikazzjoni u r-reġistrazzjoni ta' l-annimali bovini, skond ir-Regolament (KE) Nru 1760/2000 tal-Parlament Ewropew u tal-Kunsill.
(2)
L-awtoritajiet Taljani ressqu informazzjoni xierqa li kienet ġiet aġġornata fit-22 ta' Settembru 2005.
(3)
L-awtoritajiet Taljani impenjaw irwieħhom li jtejbu l-affidabilità tad-database billi jiżguraw b' mod partikolari li (i) miżuri oħrajn, inklużi spezzjonijiet, għandhom jiġu implimentati sabiex jissaħħaħ ir-rispett għall-iskadenza ta' sebat ijiem għan-notifikazzjoni mid-detentur tal-wild, tal-movimenti u ta' l-imwiet, (ii) miżuri oħrajn għandhom jiġu implimentati sabiex ikun aċċertat li jkun hemm azzjoni ta' segwitu xierqa fl-osservaza awtomatika ta' żbalji jew ommissjonijiet, jew matul l-ispezzjonijiet fuq il-post, (iii) miżuri oħrajn għandhom jiġu implimentati sabiex ikun aċċertat li l-movimenti kollha, b' mod partikolari minn jew lejn is-swieq, jiġu rreġistrati fid-database, (iv) miżuri oħrajn għandhom jiġu implimentati sabiex jiġi aċċertat li l-kontrolli ta' l-identifikazzjoni tal-bhejjem bovini jsiru skond ir-Regolament tal-Kummissjoni (KE) Nru 108/2003 (2).
(4)
L-awtoritajiet Taljani impenjaw irwieħhom li jimplimentaw il-miżuri ta' titjib kif miftiehem sa mhux iktar tard mill-31 ta' Marzu 2006.
(5)
Fid-dawl ta' dak li intqal hawn fuq, huwa xieraq li jiġi rikonoxxut il-karattru kompletament operazzjonali tad-database Taljana dwar l-annimali bovini,
ADOTTAT DIN ID-DEĊIŻJONI:
Artikolu 1
Id-database Taljana għall-annimali bovini hija rikonoxxuta bħala kompletament operazzjonali mill-1 ta' April 2006.
Artikolu 2
Din id-Deċiżjoni hija indirizzata lir-Repubblika Taljana.
Magħmula fi Brussell, it-13 ta' Frar 2006.